**Emil Pieniniemi** (s. 2. maaliskuuta 2005 Kuopio) on suomalainen jääkiekkopuolustaja, joka pelaa SM-liigajoukkue Oulun Kärpissä lainalla NHL-seura Pittsburgh Penguinsista.

Ura
---

### Seuraura

Emil Pieniniemi syntyi Kuopiossa, kun hänen isänsä Mika toimi tuolloin Kalevan Pallon päävalmentajana. Emil on kuitenkin Oulun Kärppien kasvatti. Hän nousi seuran SM-liigajoukkueeseen kaudella 2022–2023. Pieniniemi sai tililleen ensimmäisen ja kauden ainoaksi jääneen liigaottelunsa 16. joulukuuta 2022 vieraissa Tapparaa vastaan, kun Kärppien puolustuksesta olivat sivussa Suomen A-maajoukkueen mukana olleet Atte Ohtamaa ja Topi Niemelä sekä loukkaantunut Joel Olkkonen. Hänet merkittiin joukkueen seitsemänneksi puolustajaksi. Pieniniemi jäi ottelussa kuitenkin ilman jääaikaa. Hän vahvisti kauden aikana myös Kärppien U18-joukkuetta. Pieniniemi voitti U18 SM-sarjan pudotuspelien puolustajien piste- ja maalipörssin tehoilla 3+3=6. Toisessa finaaliottelussa 1. huhtikuuta 2023 vieraissa Rauman Lukkoa vastaan hän teki Kärppien 1–2-voittomaalin, joka ratkaisi joukkueelle Suomen-mestaruuden. Joulukuussa 2022 Pieniniemi teki Kärppien kanssa kevääseen 2025 asti ulottuvan SM-liigasopimuksen.

Pittsburgh Penguins varasi Pieniniemen kolmannella kierroksella 91. pelaajana NHL:n varaustilaisuudessa 2023. Samana kesänä myös OHL-joukkue Kingston Frontenacs varasi hänet kymmenentenä pelaajana CHL:n varaustilaisuudessa. Jo heinäkuussa Pieniniemi teki Penguinsin kanssa kolmivuotisen NHL-tulokassopimuksen. Noin viikkoa myöhemmin hänen tiedotettiin jatkavan kaudella 2023–2024 lainalla Kärpissä. Pieniniemi sai ensimmäiset jääaikansa SM-liigassa runkosarjan avauskierroksella 13. syyskuuta 2023 Vaasan Sportia vastaan. Hänet merkittiin Kärppien seitsemänneksi puolustajaksi. Pieniniemi sai ottelussa jääaikaa 6.49 minuuttia. Hän sai myös yhden kahden minuutin jäähyn poikittaisesta mailasta.

### Maajoukkueura

Pieniniemi pelasi alle 20-vuotiaiden MM-kilpailuissa vuonna 2024 sekä alle 18-vuotiaiden MM-kilpailuissa vuonna 2023, jolloin valmentajat valitsivat hänet Slovakiaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Pieniniemi valittiin myös alle 18-vuotiaiden MM-leiriryhmään vuoden 2022 turnaukseen, mutta hän kuitenkin putosi lopullisesta kisajoukkueesta. Pieniniemi pelasi myös Hlinka Gretzky Cupissa vuonna 2022, jolloin hän voitti pronssia. Yhteensä Pieniniemi on pelannut 19 nuorten ja 29 poikien maaottelua.

Pieniniemi valittiin Pohjola-leirin tähdistökentälliseen vuonna 2020.

Pelityyli
---------

*EP Rinksiden* suomenkielisten sivujen päätoimittaja Lassi Alasen mukaan Pieniniemellä on mahdollisuudet kehittyä tulevina vuosina varsin varteenotettavaksi kahden suunnan puolustajaksi. Alasen mukaan hän on puolustussuuntaan aktiivinen sekä lukee ja pelaa tilanteet omissa pääasiassa hyvin, vaikka ajoittain sortuukin vielä yli-innokkuuteen esimerkiksi hyökkäys- ja keskialueen epäonnistuneiden vastaanajojen muodossa. Alasen mukaan Pieniniemi tekee transitioissa pääsääntöisesti oikeita ratkaisuja kiekolla ja nousee tukemaan hyökkäyksiä. Alasen mukaan hänellä on kehitettävää vielä luistelussa, mutta fysiikkaharjoittelun ja kasvatetun lihasmassan pitäisi kuitenkin tukea Pieniniemen kehitystä tulevina vuosina. Alasen mukaan hänen hyökkäyspään potentiaalinsa on vielä hieman kysymysmerkki.

Muuta
-----

Pieniniemen isoveli Aaro pelaa puolustajana Tampereen Ilveksen U20-joukkueessa. Veljesten isä Mika Pieniniemi on toiminut Kalevan Pallon päävalmentajana SM-liigassa vuosina 2005–2006 sekä ennen tätä Mestiksessä vuosina 2002–2005. Hän on toiminut myös Suomen naisten maajoukkueen päävalmentajana vuosina 2012–2014. Heidän setänsä Marko Pieniniemi pelasi puolustajana kahdeksan SM-liigaottelua Kärpissä kaudella 1988–1989. Hän loi pääsarjauraa myös Britanniassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2021–2022 | Kärpät | U20-SM | 34 | 3 | 6 | 9 | 22 | 5 | 2 | 0 | 2 | 4 |
| 2022–2023 | Kärpät | U20-SM | 31 | 1 | 12 | 13 | 18 | – | – | – | – | – | U18 | 5 | 0 | 1 | 1 | 2 |
|  | Kärpät | SM-liiga | 1 | 0 | 0 | 0 | 0 | – | – | – | – | – |
| 2023–2024 | Kärpät | U20-SM |  |  |  |  |  |  |  |  |  |  | JMM | 7 | 0 | 0 | 0 | 6 |
|  | Kärpät | SM-liiga |  |  |  |  |  |  |  |  |  |  |
|  | Hermes | Mestis |  |  |  |  |  |  |  |  |  |  |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |

Lähteet
-------

* Emil Pieniniemi The Internet Hockey Databasessa (englanniksi)
* Emil Pieniniemi Eurohockey-sivustolla (englanniksi)
* Emil Pieniniemi *Elite Prospects*. Everysport Media Group AB.  (englanniksi)

### Viitteet

1. ↑  Mitä Pinellä on mielessä? Keksi kuvateksti! *facebook.com*.  27.9.2023. Oulun Kärpät Oy. Viitattu 27.9.2023.
2. 1 2 3 4  Emil Pieniniemi *Elite Prospects*. Everysport Media Group AB.  (englanniksi)
3. ↑  Elite Prospects - Kärpät U16 *eliteprospects.com*. Everysport Media Group AB. Viitattu 18.12.2022. (englanniksi)
4. ↑  Tappara - Kärpät, 16.12.2022 *liiga.fi*.  16.12.2022. Jääkiekon SM-liiga Oy. Viitattu 18.12.2022.
5. ↑  Tappara - Kärpät, 16.12.2022 *liiga.fi*.  16.12.2022. Jääkiekon SM-liiga Oy. Viitattu 18.12.2022.
6. ↑  Elite Prospects - U18 SM-sarja Stats 2022-2023 *eliteprospects.com*. Everysport Media Group AB. Viitattu 3.5.2023. (englanniksi)
7. ↑  Löfman, Sini: Maalikooste: Oulun Kärpät on U18 SM-sarjan mestari kaudella 2022-2023! *leijonat.fi*.  2.4.2023. Suomen Jääkiekkoliitto ry – Finlands Ishockeyförbund rf. Viitattu 3.5.2023.
8. ↑  Anttila jatkaa Kärpissä *karpat.fi*.  30.12.2022. Oulun Kärpät Oy. Viitattu 30.12.2022.
9. ↑  Penguins Sign D-man Emil Pieniniemi to a Three-Year, Entry-Level Contract *nhl.com/penguins*.  14.7.2023. Pittsburgh Penguins. Viitattu 16.7.2023. (englanniksi)
10. ↑  Hiltunen, Heidi M.: Emil Pieniniemi teki tulokassopimuksen Pittsburgh Penguinsin kanssa *kainuunsanomat.fi*.  14.7.2023. Hilla Group Oyj. Viitattu 14.7.2023.
11. ↑  NHL-sopimuksen solminut Emil Pieniniemi nähdään ensi kaudella Kärppäpaidassa *karpat.fi*.  21.7.2023. Oulun Kärpät Oy. Viitattu 21.7.2023.
12. ↑  Kärpät - Sport, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
13. ↑  Kärpät - Sport, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
14. ↑  Kärpät - Sport, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
15. ↑  BEST PLAYER OF THE GAME SELECTED BY THE TEAM (pdf) *iihf.com*.  29.4.2023. IIHF. Viitattu 3.5.2023. (englanniksi)
16. ↑  Mennander, Pasi: Pikkuleijonien MM-leiritys alkaa – Tällä ryhmällä maanantaina Vierumäelle *Leijonat.fi*.  4.4.2022. Suomen Jääkiekkoliitto ry – Finlands Ishockeyförbund rf. Viitattu 18.12.2022.
17. ↑  Alanen, Lassi: Suomalaispelaajien ensimmäinen ranking vuoden 2023 varaustilaisuuteen: kaksi HIFK-hyökkääjää kärjessä, puolustajien osalta tiedossa niukahko vuosi *fi.eprinkside.com*.  12.7.2022. Everysport Media Group AB. Viitattu 18.12.2022.
18. ↑  Emil Pieniniemi *Elite Prospects*. Everysport Media Group AB.  (englanniksi)
19. ↑  Mika Pieniniemi Team Staff Profile - Elite Prospects *eliteprospects.com*. Everysport Media Group AB. Viitattu 18.12.2022. (englanniksi)
20. ↑  Marko Pieniniemi *Elite Prospects*. Everysport Media Group AB.  (englanniksi)

Kärpät – SM-liiga
4 Kivistö |
9 Berglund |
11 Ritchie |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
31 Vedenpää |
33 Karhunen |
41 Koivunen |
48 Antonen |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Manner – Sihvonen – Hilli – Jaakola